2005D0093 — DA — 27.10.2005 — 001.001

Dette dokument er et dokumentationsredskab, og institutionerne påtager sig intet ansvar herfor

►B KOMMISSIONENS BESLUTNING af 2. februar 2005 om overgangsbestemmelser vedrørende indlagring af og oplagringsperioden for sendinger af visse animalske produkter på toldoplag i Fællesskabet (meddelt under nummer K(2005) 192) (EØS-relevant tekst) (2005/93/EF) (EFT L 031, 4.2.2005, p.64)

Ændret ved:









▼B

KOMMISSIONENS BESLUTNING

af 2. februar 2005

om overgangsbestemmelser vedrørende indlagring af og oplagringsperioden for sendinger af visse animalske produkter på toldoplag i Fællesskabet

(meddelt under nummer K(2005) 192)

(EØS-relevant tekst)

(2005/93/EF)







KOMMISSIONEN FOR DE EUROPÆISKE FÆLLESSKABER HAR — under henvisning til traktaten om oprettelse af Det Europæiske Fællesskab, under henvisning til Rådets direktiv 2002/99/EF af 16. december 2002 om dyresundhedsbestemmelser for produktion, tilvirkning, distribution og indførsel af animalske produkter til konsum ( 1 ), særlig artikel 13, stk. 3, og ud fra følgende betragtninger: (1) I henhold til direktiv 2002/99/EF skal medlemsstaterne træffe foranstaltninger til at sikre, at animalske produkter, der er bestemt til konsum, fra den 1. januar 2005 ikke indføres fra tredjelande, medmindre de opfylder direktivets bestemmelser. (2) Ved Rådets direktiv 97/78/EF af 18. december 1997 om fastsættelse af principperne for tilrettelæggelse af veterinærkontrollen for tredjelandsprodukter, der føres ind i Fællesskabet ( 2 ), fastsættes der krav til veterinærkontrollen af sendinger af visse animalske produkter fra tredjelande samt bestemmelser om blandt andet oplagring på toldoplag for produkter, der ikke opfylder Fællesskabets dyresundhedsmæssige betingelser for import. (3) Direktiv 2002/99/EF indeholder ligeledes regler om fastlæggelse af dyresundhedsbestemmelser og certifikater for produkter enten ved direkte transit eller efter oplagring. Disse bestemmelser og certifikater for sendinger af kød, herunder af vildt og fjerkræ, samt kødprodukter, tilberedt kød og mælk og mejeriprodukter til konsum, som er bestemt enten til et tredjeland eller til leverancer til skibe, der udfører grænseoverskridende transport, ved direkte transit eller efter oplagring, er indeholdt i Rådets beslutning 79/542/EØF ( 3 ) samt Kommissionens beslutning 94/984/EF ( 4 ), 97/221/EF ( 5 ), 2000/572/EF ( 6 ), 2000/585/EF ( 7 ), 2000/609/EF ( 8 ), 2003/779/EF ( 9 ) og 2004/438/EF ( 10 ) (i det følgende benævnt »de relevante EF-retsakter«). (4) Sendinger af animalske produkter, der er indført i Fællesskabet med henblik på indlagring på toldoplag inden den 1. januar 2005, og som ikke er i overensstemmelse med de relevante EF-retsakter, bør derfor behandles gennemskueligt og efter harmoniserede procedurer, så der ikke skabes unødvendige problemer for de berørte virksomheder, samtidig med at det sikres, at der fastsættes en endelig frist for, hvor længe sådanne produkter kan blive i Fællesskabet. (5) Af samme grund bør virksomhederne have en frist på 12 måneder til at komme af med sådanne produkter, der er indlagret på toldoplag inden den 1. januar 2005. (6) Det bør sikres, at ethvert sådant produkt, som efter den 1. januar 2006 stadig opbevares på toldoplag i Fællesskabet, og som ikke er i overensstemmelse med de relevante EF-retsakter, destrueres under den kompetente myndigheds tilsyn. Alle udgifter til denne procedure bør pålægges ejeren af sendingen. (7) Af hensyn til dyresundheden er det nødvendigt at lade denne beslutning finde anvendelse fra den 1. januar 2005. (8) De i denne beslutning fastsatte foranstaltninger er i overensstemmelse med udtalelse fra Den Stående Komité for Fødevarekæden og Dyresundhed — ud fra følgende betragtninger: VEDTAGET FØLGENDE BESLUTNING:







Artikel 1

Indtil den 31. december 2005 kan sendinger af produkter, der er omfattet af beslutning 79/542/EØF, 94/984/EF, 97/221/EF, 2000/572/EF, 2000/585/EF, 2000/609/EF, 2003/779/EF og 2004/438/EF, og som inden den 1. januar 2005 er indlagret på toldoplag, der er godkendt i henhold til artikel 12, stk. 4, litra b), i direktiv 97/78/EF, forlade de toldoplag, hvor de opbevares, med henblik på levering på deres bestemmelsessted enten i deres helhed eller som delpartier, jf. artikel 12, stk. 8, eller artikel 13, stk. 2, litra a), i direktiv 97/78/EF, uden at være ledsaget af det relevante dyresundhedscertifikat som fastlagt ved de relevante EF-retsakter.

▼M1

Artikel 1a

Medlemsstaterne sikrer, at sendinger af produkter, som omhandlet i artikel 1, der ikke er ledsaget af det relevante dyresundhedscertifikat, og som er oplagret på et toldoplag i en medlemsstat, ikke frigives fra oplagring til flytning til et udgangsgrænsekontrolsted med henblik på videretransport til et bestemmelsessted, medmindre den, der er ansvarlig for en sådan sending, fremlægger en skriftlig tilladelse, der er indhentet hos den kompetente myndighed i bestemmelsestredjelandet eller i et transittredjeland, og som bekræfter, at det tillades, at produkterne føres gennem eller ind i landet.

▼B

Artikel 2

Fra den 1. januar 2006 destrueres enhver sending af produkter som omtalt i artikel 1, som stadig er oplagret, under den kompetente myndigheds tilsyn.

▼M1

Alle udgifter til disse destruktionsaktiviteter pålægges den, der er ansvarlig for sendingen.

▼B

Artikel 3

Denne beslutning finder anvendelse fra meddelelsesdatoen.

Artikel 4

Denne beslutning er rettet til medlemsstaterne.